
	[image: image1.jpg]



	

	
	EUROOPA PARLAMENT
	2009–2014


Istungidokument
<Date>{18/11/2009}18.11.2009</Date>
<NoDocSe>B7‑0153/2009</NoDocSe>
<TitreType>RESOLUTSIOONI ETTEPANEK</TitreType>
<TitreSuite>suuliselt vastatava küsimuse B7‑0210/2009 alusel</TitreSuite>
<TitreRecueil>vastavalt kodukorra artikli 115 lõikele 5</TitreRecueil>
<Titre>Lennuettevõtja pankroti korral reisijatele makstav hüvitis</Titre>
<RepeatBlock-By><Depute>Mathieu Grosch, Artur Zasada</Depute>
<Commission>{PPE}fraktsiooni PPE nimel</Commission>
<Depute>Saïd El Khadraoui</Depute>
<Commission>{S&D}fraktsiooni S&D nimel</Commission>
<Depute>Dirk Sterckx</Depute>
<Commission>{ALDE}fraktsioon ALDE nimel</Commission>
<Depute>Michael Cramer, Frieda Brepoels</Depute>
<Commission>{VERT}fraktsiooni Verts/ALE nimel</Commission>
</RepeatBlock-By>
B7‑0153/2009
Euroopa Parlamendi resolutsioon lennuettevõtja pankroti korral reisijatele makstava hüvitise kohta

Euroopa Parlament,
–
võttes arvesse 15.oktoobril 2009 komisjonile esitatud suuliselt vastatavat küsimust lennuettevõtja pankroti korral reisijatele makstava hüvitise kohta (O-0089/09 – B7-0210/2009);

–
võttes arvesse nõukogu 13. juuni 1990. aasta direktiivi 90/314/EMÜ reisipakettide, puhkusepakettide ja ekskursioonipakettide kohta;

–
võttes arvesse nõukogu 9. oktoobri 1997. aasta määrust (EÜ) nr 2027/97 lennuettevõtja vastutuse kohta õnnetusjuhtumite puhul;

–
võttes arvesse Euroopa Parlamendi ja nõukogu 21. aprilli 2004. aasta määrust (EÜ) nr 785/2004 kindlustusnõuete kohta lennuettevõtjatele ja õhusõiduki käitajatele;

–
võttes arvesse Euroopa Parlamendi ja nõukogu 11. veebruari 2004. aasta määrust (EÜ) nr 261/2004, millega kehtestatakse ühiseeskirjad reisijatele lennureisist mahajätmise korral ning lendude tühistamise või pikaajalise hilinemise eest antava hüvitise ja abi kohta ning tunnistatakse kehtetuks määrus (EMÜ) nr 295/91;

–
võttes arvesse Euroopa Parlamendi ja nõukogu 24. septembri 2008. aasta määrust (EÜ) nr 1008/2008 ühenduses lennuteenuste osutamist käsitlevate ühiseeskirjade kohta;

–
võttes arvesse kodukorra artikli 115 lõiget 5,
A.
arvestades, et nõukogu direktiiviga 90/314/EMÜ reguleeritakse puhkusepakettide müügi teatavaid aspekte ning kehtestatakse tarbijatele kahju hüvitamise ja kodumaale toimetamise kord puhkusepakette müüva ettevõtja pankroti korral;

B.
arvestades, et määrusega (EÜ) nr 2027/97 nähakse ette lennuettevõtja vastutus õnnetusjuhtumite puhul ning reisijatele hüvitise maksmise kord;

C.
arvestades, et määrusega (EÜ) nr 785/2004 kehtestatakse kindlustusnõuded, mida lennuettevõtjad ja õhusõiduki käitajad peavad täitma;

D.
arvestades, et määrusega (EÜ) 261/2004 nähakse ette hüvitise ja abi andmine reisijatele lennureisist mahajätmise korral ning lendude tühistamise või pikaajalise hilinemise puhul;

E.
arvestades, et määrusega (EÜ) nr 1008/2008 kehtestatakse õhusõiduki käitajatele ranged finantseeskirjad;

F.
arvestades, et viimase kümne aasta jooksul on märgatavalt kasvanud suhteliselt väikeste odavlennufirmade arv, kes sõidavad tuntud puhkekohtadesse, ning samuti on suurenenud nende poolt teenindatavate reisijate hulk;

G.
arvestades, et viimase üheksa aasta jooksul on lennundussektoris aset leidnud 77 pankrotti, mistõttu mõnedel juhtudel on tuhanded reisijad jäetud sihtkohta, ilma et neil oleks võimalik kasutada lennupileti tagasisõidu osa,

1.
märgib, et komisjon on ulatuslikult konsulteerinud sidusrühmadega lennuettevõtja pankroti küsimuses;

2.
tuletab meelde, et komisjon korraldas põhjaliku uuringu lennuettevõtja pankrotist tulenevate probleemide ja reisijatele avaldatava mõju kohta, ja edastas tulemused 2009. aasta veebruaris parlamendile;

3.
võtab teadmiseks nimetatud uuringu tulemused ja vaatlusalused erinevad võimalused;

4.
tuletab sellega seoses meelde, et komisjon võiks kasutada mitmeid võimalusi pankrotistunud lennuettevõtjate reisijate olukorra parandamiseks, sealhulgas lennuettevõtjate kohustuslik kindlustus, reisijatele mõeldud vabatahtlik kindlustus, mida lennuettevõtjad oleksid kohustatud pakkuma, ja tagatisfondi loomine;

5.
palub komisjonil uurida õigusakti ettepaneku esitamise võimalust ja kui see osutub asjakohaseks, esitada 1. juuliks 2010. aastal ettepanek, mille konkreetseks eesmärgiks on pakkuda hüvitist pankrotti minevate lennuettevõtjate reisijatele ning sätestada rahaline ja halduskord, mis sisaldaks kõigi samas suunas lendavate ja vabu kohti omavate lennuettevõtjate vastastikuse vastutuse oma reisijate ees, et tagada lennuettevõtja pankroti korral välislennujaama jäetud reisijate kodumaale toimetamine; palub komisjonil teha reisipakette käsitleva direktiivi 90/314/EMÜ läbivaatamisel ettepanek laiendada kodumaale toimetamise või teekonna muutmise korda nii, et see hõlmaks ka kõnealuseid reisijaid;

6.
kutsub komisjoni üles kaaluma võimalust laiendada eespool nimetatud meetmeid lennuettevõtjatele, kes on tegevuse lõpetanud ja põhjustanud reisijatele samasuguseid ebamugavusi, nagu seda teevad pankrotti läinud lennuettevõtjad;

7.
palub komisjonil uurida, kas riigi reguleerivad asutused saaksid arestitud õhusõidukid kiiresti vabastada, et neid saaks kasutada välisriiki jäetud inimeste kodumaale toimetamiseks;

8.
teeb presidendile ülesandeks edastada käesolev resolutsioon nõukogule, komisjonile ja liikmesriikide valitsustele ja parlamentidele.
<PathFdR>RE\796786ET.doc</PathFdR>

PE<NoPE>428.771</NoPE><Version>v01-00</Version>
ET
Ühinenud mitmekesisuses
ET
PE<NoPE>428.771</NoPE><Version>v01-00</Version>
2/3
<PathFdR>RE\796786ET.doc</PathFdR>
ET
<PathFdR>RE\796786ET.doc</PathFdR>
3/3
PE<NoPE>428.771</NoPE><Version>v01-00</Version>

ET

